title: Eiropas Parlamenta Lēmums (ES) 2016/1555 (2016. gada 28. aprīlis) par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/331

         EIROPAS PARLAMENTA LĒMUMS (ES) 2016/1555
   (2016. gada 28. aprīlis)
   par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz aģentūrai par 2014. finanšu gada budžeta izpildi (05584/2016 – C8-0093/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2011. gada 25. oktobra Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (4), un jo īpaši tās 33. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0124/2016),

               1.

               sniedz Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā izpilddirektoram apstiprinājumu par aģentūras 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 275. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 286, 1.11.2011., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes lēmums (1995. gada 23. janvāris), par kopējo nostāju, kas formulēta, pamatojoties uz Līguma par Eiropas Savienību J2. pantu, un attiecas uz zināmu tirdzniecības ierobežojumu piemērošanas pārtraukšanas pagarinājumu attiecībā uz Dienvidslāvijas Federatīvo Republiku (Serbiju un Melnkalni)

text:
Svarīgs juridisks paziņojums

|

31995D0011

Oficiālais Vēstnesis L 020 , 27/01/1995 Lpp. 0002 - 0002

		Padomes Lēmums(1995. gada 23. janvāris),par kopējo nostāju, kas formulēta, pamatojoties uz Līguma par Eiropas Savienību J2. pantu, un attiecas uz zināmu tirdzniecības ierobežojumu piemērošanas pārtraukšanas pagarinājumu attiecībā uz Dienvidslāvijas Federatīvo Republiku (Serbiju un Melnkalni)(95/11/KĀDP)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā J2. pantu,ņemot vērā Rezolūcijas 943 (1994) un 970 (1995), ko attiecīgi 1994. gada 23. septembrī un 1995. gada 12. janvārī pieņēma Apvienoto Nāciju Organizācijas Drošības padome,IR PIEŅĒMUSI ŠO LĒMUMU.1. pantsSaskaņā ar Rezolūcijām 943 (1994) un 970 (1995), ko attiecīgi 1994. gada 23. septembrī un 1995. gada 12. janvārī pieņēma Apvienoto Nāciju Organizācijas Drošības padome, attiecībā uz Dienvidslāvijas Federatīvo Republiku (Serbiju un Melnkalni) tiek pagarināta zināmu tirdzniecības ierobežojumu piemērošanas pārtraukšanu.2. pantsŠo lēmumu publicē Oficiālajā Vēstnesī.Briselē, 1995. gada 23. janvārīPadomes vārdā —priekšsēdētājsA. Juppé--------------------------------------------------


title: Komisijas Lēmums (2003. gada 24. oktobris) par ārkārtas pasākumiem, lai novērstu Diabrotica virgifera Le Conte izplatību Kopienā (izziņots ar dokumenta numuru C(2003) 3880)

text:
Svarīgs juridisks paziņojums

|

32003D0766

Oficiālais Vēstnesis L 275 , 25/10/2003 Lpp. 0049 - 0050

		Komisijas Lēmums(2003. gada 24. oktobris)par ārkārtas pasākumiem, lai novērstu Diabrotica virgifera Le Conte izplatību Kopienā(izziņots ar dokumenta numuru C(2003) 3880)(2003/766/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu un izplatību Kopienā, kas ir kaitīgi augiem vai augu produktiem [1], kurā jaunākie grozījumi izdarīti ar Komisijas Direktīvu 2003/47/EK [2], un jo īpaši tās 16. panta 3. punkta trešo teikumu,tā kā:(1) 2002. gadā Francija un Austrija pirmo reizi informēja citas dalībvalstis un Komisiju par Diabrotica virgifera Le Conte (še turpmāk – "organisms") uzliesmojumiem to attiecīgās teritorijās un par to kontroles pasākumiem.(2) 2002. gadā veica uzraudzību jau organisma skartajos Itālijas apgabalos, jo īpaši kukurūzas monokultūras apgabalos un organisma potenciālajās ievešanas vietās, piemēram, lidostās un muitas punktos. Atklājās, ka Veneto reģionā veiktie izskaušanas pasākumi izrādījušies efektīvi organisma ierobežošanai un organisma populācijas līmeņi ir samazinājušies; Lombardijā un Pjemontā dažādās provincēs notvēra daudzus pieaugušus organismus, lai arī pirmoreiz uzliesmojumu konstatēja Friuli-Venēcijas-Džūlijas reģionā.(3) Nesen veiktais Kopienas zinātniskais pētījums par organisma ieviešanas iespējamību Kopienā norādīja, ka Kopienā pastāv galvenie ieviešanas faktori, piemēram, tropiskie un klimatiskie apstākļi.(4) Turklāt, šis pētījums atklāja, ka organisms un tā kaitīgā ietekme varētu radīt būtiskas bažas par augu veselību Kopienas kukurūzas ražošanā, sakarā ar ekonomisko zaudējumu potenciālu, insekticīdu pārmērīgu izmantošanu un grūtībām atrast alternatīvu kultūraugu kukurūzai maiņas ciklā.(5) Direktīva 2000/29/EK aizliedz ieviest un izplatīt Kopienā tikai organismu. Tomēr, Kopienas pasākumi ir pieejami, ja dalībvalstis reģistrē jaunus uzliesmojumus neskartajos apgabalos vai ja organismu konstatē populācijas attīstības agrīnā posmā. Tādējādi, šie pasākumi ir jānosaka, lai savlaicīgi izskaustu organismu.(6) Šajos pasākumos jāiekļauj vispārējo kaitīgo organismu klātbūtnes apsekojums dalībvalstīs.(7) Šie pasākumi būtu jāpiemēro, lai kontrolētu organisma izplatību Kopienā, iezīmēto zonu norobežošanu, saimniekaugu, augsnes un lauksaimniecības tehnikas pārvietošanu, kā arī augu seku iezīmētās zonās.(8) Ieteicams šo pasākumu rezultātus nepārtraukti novērtēt un novērtēt iespējamos turpmākos pasākumus, ņemot vērā šī novērtējuma rezultātus.(9) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,IR PIEŅĒMUSI ŠO LĒMUMU.1. pantsDalībvalstis nodrošina, ka par aizdomām par Diabrotica virgifera le Conte, še turpmāk – organisms, parādīšanos vai apstiprinātu klātbūtni tiek ziņots to atbildīgajām valsts iestādēm Direktīvas 2000/29/EK izpratnē.2. pants1. Dalībvalstis katru gadu veic oficiālus apsekojumus, pārbaudot organisma klātbūtni to teritorijās esošajos apgabalos, kur audzē kukurūzu.2. Neskarot Direktīvas 2000/29/EK 16. panta 1. punktu, 1. punktā paredzēto apsekojumu rezultātus paziņo Komisijai un citām dalībvalstīm katru gadu līdz 31. decembrim.3. pants1. Ja 2. pantā minēto apsekojumu rezultāti apstiprina organisma klātbūtni apgabalā, kurā iepriekš nav konstatēts organisms, dalībvalstis nosaka iezīmētās zonas, kas sastāv no šādām daļām:a) infekcijas perēkļa zona vismaz 1 km rādiusā ap lauku, kurā ir konstatēts organisms, unb) drošības zona ap infekcijas perēkļa zonu vismaz 5 km rādiusā.Bez tam dalībvalstis var arī noteikt buferzonu ap infekcijas perēkļa zonu un drošības zonu.2. Šā lēmuma 1. punktā minēto zonu apgabala precīza norobežošana pamatojas uz atzītiem zinātnes principiem, organisma bioloģiju, inficēšanās līmeni un organisma saimniekauga konkrēto ražošanas sistēmu attiecīgajās dalībvalstīs.3. Ja organisma klātbūtni apstiprina citā punktā, nevis organisma konstatēšanas sākotnējā punktā, kas atrodas infekcijas perēklī, iezīmēto zonu norobežojumu attiecīgi maina.4. Ja organisma konstatēšanas gadījumi nav noteikti divus gadus pēc pēdējā konstatēšanas gadījuma, iezīmētās zonas atceļ, un nav nepieciešami 4. pantā minētie turpmākie izskaušanas pasākumi.5. Dalībvalstis informē citas dalībvalstis un Komisiju par 1. punktā minētajiem zonu apgabaliem, sniedzot atbilstoša mēroga kartes.4. pants1. Katrā iezīmēto zonu daļā dalībvalstis uzrauga organisma klātbūtni, izmantojot atbilstošus dzimuma feronomu slazdus, kas jāizkārto kā tīkls un regulāri jāpārbauda. Attiecībā uz slazdu veidiem un skaitu, kā arī ķeršanas metodi, ņem vērā vietējos apstākļus un iezīmēto zonu raksturīgas pazīmes.2. Papildu 1. punkta noteikumiem dalībvalstis infekcijas perēklī nodrošina, ka:a) nav pārvietoti kukurūzas Zea mais L. svaigi augi vai to svaigas daļas ārpus šīs zonas starp kaitīgā organisma parādīšanās datumiem gadā, kas noteikti, pamatojoties uz organisma bioloģiju, organisma konstatēšanas līmeni un attiecīgajā dalībvalstī dominējošajiem klimatiskajiem apstākļiem, lai nodrošinātu, ka nenotiek organisma izplatība;b) nav notikusi kukurūzas lauka augsnes pārvietošana ārpus infekcijas perēkļa zonas;c) kukurūza nav novākta starp organisma parādīšanās datumiem gadā, kas noteikti, pamatojoties uz organisma bioloģiju, organisma konstatēšanas līmeni un attiecīgajā dalībvalstī dominējošajiem klimatiskajiem apstākļiem, lai nodrošinātu, ka nav notikusi organisma izplatība;d) kukurūzas laukos notiek augsekas pārvietošana, sakarā ar ko kukurūzu audzē tikai vienreiz trīs secīgu gadu laikā vai kukurūza netiek kultivēta divus gadus pēc konstatēšanas pēdējā gada visā infekcijas perēkļa zonā;e) tiek veikta atbilstoša apstrāde kukurūzas laukos pret organismu līdz olu dēšanas perioda beigām tā parādīšanās gadā un nākamajā gadā pēc tās;f) lauksaimniecības tehnika, ko izmanto kukurūzas laukos, tiek attīrīta no augsnes un nosēdumiem pirms izvešanas no zonas;g) tiek aizvākti pašizsējas augi no laukiem, kuri nav kukurūzas lauki.3. Papildus 1. punkta noteikumiem dalībvalstis nodrošina, ka drošības zonā vismaz:a) notiek augsekas pārvietošana, sakarā ar ko kukurūzu audzē tikai vienreiz divu secīgu gadu laikā; vaib) ir veikta kukurūzas lauku atbilstoša apstrāde pret organismu tā parādīšanās gadā un nākamajā gadā pēc tās.4. Papildus 1. punkta noteikumiem dalībvalstis var noteikt, ka buferzonā notiek augsekas pārvietošana, sakarā ar ko divu secīgu gadu laikā kukurūzu audzē tikai vienreiz.5. pantsDalībvalstis līdz katra gada 31. decembrim sniedz Komisijai un citām dalībvalstīm informāciju par:- šā lēmuma 3. panta 5. punktā minēto zonu apgabaliem,- šā lēmuma 4. panta 2. punkta a) un c) apakšpunktos minētos noteiktos datumus un to pamatojumu,- šā lēmuma 4. panta 2. punkta e) apakšpunktā un 4. panta 3. punkta b) apakšpunktā minēto veikto apstrādi.6. pantsVēlākais līdz 2003. gada 1. decembrim dalībvalstis pielāgo pasākumus, ko tās noteikušas, lai novērstu organisma izplatību tādā veidā, ka pasākumi atbilst šim lēmumam, un tūlīt informē Komisiju par pielāgojamajiem pasākumiem.7. pantsKomisija pārskata šā lēmuma darbību līdz 2005. gada 28. februārim un līdz katra nākamā gada 28. februārim.8. pantsŠis lēmums ir adresēts dalībvalstīm.Briselē, 2003. gada 24. oktobrīKomisijas vārdā —Komisijas loceklisDavid Byrne[1] OV L 169, 10.7.2000., 1. lpp.[2] OV L 138, 5.6.2003., 47. lpp.--------------------------------------------------


title: Padomes Lēmums 2012/503/KĀDP ( 2012. gada 13. septembris ), ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia

text:
               14.9.2012

               LV

               Eiropas Savienības Oficiālais Vēstnesis

               L 249/13

         PADOMES LĒMUMS 2012/503/KĀDP
   (2012. gada 13. septembris),
   ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 12. augustā pieņēma Lēmumu 2010/452/KĀDP (1), ar ko tika pagarināta Eiropas Savienības Pārraudzības misija Gruzijā (“EUMM Georgia” jeb “Misija”), kuru izveidoja 2008. gada 15. septembrī. Minētais lēmums zaudē spēku 2012. gada 14. septembrī.

               (2)

               Politikas un drošības komiteja (PDK) 2012. gada 15. maijā apstiprināja ieteikumus saistībā ar EUMM Georgia turpmākās darbības pārskatīšanu stratēģiskā līmenī.

               (3)

                  EUMM Georgia būtu jāpagarina vēl par divpadsmit mēnešiem, saglabājot tās līdzšinējās pilnvaras.

               (4)

               Misiju īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (5)

               Tāpēc Lēmums 2010/452/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2010/452/KĀDP groza šādi:

               1)

               lēmuma 7. panta 3. punktu aizstāj ar šādu:
               “3.   Visi personāla locekļi ievēro īpašus misijai paredzētus minimālos operatīvos drošības standartus un misijas drošības plānu, kas atbilst Savienības drošības politikai uz vietas. Attiecībā uz tādas ES klasificētas informācijas aizsardzību, kas personālam ir uzticēta, pildot pienākumus, visi personāla locekļi ievēro drošības principus un minimālos standartus, kas noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).

               2)

               lēmuma 12. pantu aizstāj ar šādu:
               “12. pants
               Drošība
               1.   Civilais operāciju komandieris vada misijas vadītāja veikto EUMM Georgia drošības pasākumu plānošanu un nodrošina to pareizu un efektīvu īstenošanu saskaņā ar 5. un 9. pantu.
               2.   Misijas vadītājs ir atbildīgs par misijas drošību un par to, ka tiek nodrošināta atbilstība minimālajām drošības prasībām, ko piemēro misijai, atbilstīgi Savienības politikai attiecībā uz tāda personāla drošību, ko izvieto ārpus Savienības, lai veiktu operācijas saskaņā ar Līguma V sadaļu un to papildinošiem instrumentiem.
               3.   Misijas vadītājam palīdz vecākā misijas drošības amatpersona (SMSO), kas ir pakļauta misijas vadītājam un kam ir arī ciešas darba attiecības ar Eiropas Ārējās darbības dienestu (EĀDD).
               4.   Pirms savu pienākumu izpildes sākšanas EUMM Georgia personāls saskaņā ar OPLAN pabeidz obligātās drošības apmācības. Tāpat personālam darbības vietā nodrošina regulāras prasmju nostiprināšanas apmācības, ko organizē SMSO.
               5.   Misijas vadītājs nodrošina ES klasificētas informācijas aizsardzību saskaņā ar Lēmumu 2011/292/ES.”;

               3)

               lēmuma 14. panta 1. punktam pievieno šādu daļu:
               “Ar misijas īstenošanu saistīto izdevumu segšanai paredzētā finanšu atsauces summa laikposmam no 2012. gada 15. septembra līdz 2013. gada 14. septembrim ir EUR 20 900 000.”;

               4)

               lēmuma 16. pantu aizstāj ar šādu:
               “16. pants
               Klasificētas informācijas izpaušana
               1.   AP ir pilnvarots attiecīgos gadījumos un atbilstīgi misijas vajadzībām saskaņā ar Lēmumu 2011/292/ES nodot ar šo lēmumu saistītām trešām valstīm ES klasificētu informāciju un misijas vajadzībām izstrādātus dokumentus ar slepenības pakāpi līdz “CONFIDENTIEL UE/EU CONFIDENTIAL”.
               2.   AP ir arī pilnvarots saskaņā ar Lēmumu 2011/292/ES atbilstīgi misijas operatīvajām vajadzībām ANO un EDSO nodot ES klasificētu informāciju un misijas vajadzībām izstrādātus dokumentus ar slepenības pakāpi līdz “RESTREINT UE/EU RESTRICTED”. Šajā nolūkā sagatavo vienošanos starp AP un kompetentajām ANO un EDSO iestādēm.
               3.   Ja rodas īpaša un steidzama operatīva vajadzība, AP ir arī pilnvarots saskaņā ar Lēmumu 2011/292/ES nodot uzņēmējvalstij ES klasificētu informāciju un misijas vajadzībām izstrādātus dokumentus ar slepenības pakāpi līdz “RESTREINT UE/EU RESTRICTED”. Šajā nolūkā sagatavo vienošanos starp AP un kompetentām uzņēmējvalsts iestādēm.
               4.   AP ir pilnvarots ar šo lēmumu saistītām trešām valstīm nodot ES neklasificētus dokumentus, kas ir saistīti ar Padomes apspriedēm attiecībā uz misiju un uz ko atbilstīgi Padomes reglamenta (3) 6. panta 1. punktam attiecas pienākums glabāt dienesta noslēpumu.
               5.   Šā panta 1. līdz 4. punktā minētās pilnvaras, kā arī pilnvaras noslēgt 2. un 3. punktā minēto vienošanos AP var deleģēt tā pakļautība esošām personām, civilajam operāciju komandierim un/vai misijas vadītājam.

               5)

               lēmuma 17. pantu aizstāj ar šādu:
               “17. pants
               Misijas pārskatīšana
               Ik pēc sešiem mēnešiem PDK tiek iesniegts misijas pārskats, kura pamatā ir misijas vadītāja un EĀDD ziņojums.”;

               6)

               lēmuma 18. panta otro daļu aizstāj ar šādu:
               “Tas zaudē spēku 2013. gada 14. septembrī.”

         2. pants
   Šis lēmums stājas spēkā tā pieņemšanas dienā.

      Briselē, 2012. gada 13. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 213, 13.8.2010., 43. lpp.

      (2)  OV L 141, 27.5.2011., 17. lpp.”;

      (3)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).”;


title: Padomes Lēmums (ES) 2017/1192 (2017. gada 26. jūnijs) par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā (CESNI) un Reinas kuģniecības centrālās komisijas (CCNR) plenārsēdē attiecībā uz standartu par iekšzemes ūdensceļu kuģu tehniskajām prasībām pieņemšanu

text:
               5.7.2017

               LV

               Eiropas Savienības Oficiālais Vēstnesis

               L 172/10

         PADOMES LĒMUMS (ES) 2017/1192
   (2017. gada 26. jūnijs)
   par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā (CESNI) un Reinas kuģniecības centrālās komisijas (CCNR) plenārsēdē attiecībā uz standartu par iekšzemes ūdensceļu kuģu tehniskajām prasībām pieņemšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. panta 1. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Savienības darbībām iekšzemes kuģošanas nozarē būtu jānodrošina vienādība tādu iekšzemes ūdensceļu kuģu tehnisko prasību izstrādē, kas jāpiemēro Savienībā.

               (2)

               Iekšzemes kuģošanas standartu izstrādes Eiropas komiteja (CESNI) tika izveidota 2015. gada 3. jūnijā Reinas kuģniecības centrālās komisijas (CCNR) ietvaros, lai izstrādātu tehniskos standartus dažādām iekšējo ūdensceļu jomām, jo īpaši attiecībā uz kuģiem, informācijas tehnoloģijām un apkalpi.

               (3)

               Lai transports iekšzemes ūdensceļos būtu efektīvs, ir svarīgi, lai tehniskās prasības kuģiem būtu savietojamas un cik iespējams saskaņotas dažādos tiesiskajos regulējumos Eiropā. Jo īpaši – dalībvalstis, kuras ir arī CCNR locekles, būtu jāpilnvaro atbalstīt lēmumus, ar ko CCNR noteikumus saskaņo ar tiem, kurus piemēro Savienībā.

               (4)

               Sagaidāms, ka CESNI2017. gada 6. jūlija sanāksmē pieņems standartu attiecībā uz iekšzemes ūdensceļu kuģu tehniskajām prasībām (“ES-TRIN standarts”) 2017/1.

               (5)

                  ES-TRIN standartā 2017/1 noteiktas vienotas tehniskās prasības, kas nepieciešamas, lai nodrošinātu iekšzemes ūdensceļu kuģu drošību. Tajā ietverti noteikumi attiecībā uz iekšzemes ūdensceļu kuģu kuģubūvi, tehnisko aprīkojumu un iekārtām, īpaši noteikumi attiecībā uz konkrētām kuģu kategorijām, piemēram, pasažieru kuģiem, stumtajām karavānām un konteinerkuģiem, noteikumi attiecībā uz automātiskās identifikācijas sistēmas iekārtām, noteikumi attiecībā uz kuģa identifikāciju, sertifikātu un reģistru paraugi, pārejas noteikumi, kā arī norādījumi par tehnisko standartu piemērošanu.

               (6)

               Eiropas Parlamenta un Padomes Direktīva (ES) 2016/1629 (1) no 2018. gada 7. oktobra atcels Eiropas Parlamenta un Padomes Direktīvu 2006/87/EK (2). Direktīvas (ES) 2016/1629 II pielikumā ir tieša atsauce uz tehniskām prasībām peldlīdzekļiem, kas izklāstītas ES-TRIN standartā 2015/1. Komisija ir pilnvarota atjaunināt minēto atsauci uz jaunāko ES-TRIN standarta redakciju un noteikt tās piemērošanas dienu.

               (7)

               Tāpēc ES-TRIN standarts 2017/1 ietekmēs Direktīvu (ES) 2016/1629.

               (8)

               Savienība nav ne CCNR, ne CESNI locekle. Tāpēc Padomei ir jāpilnvaro dalībvalstis minētajās struktūrās paust Savienības nostāju attiecībā uz ES-TRIN standarta 2017/1 pieņemšanu,

         IR PIEŅĒMUSI ŠO LĒMUMU.
   1. pants
   1.   Nostāja, kas Savienības vārdā jāieņem Iekšzemes kuģošanas standartu izstrādes Eiropas komitejā 2017. gada 6. jūlijā, ir piekrist, ka tiek pieņemts Eiropas standarts, ar ko nosaka tehniskās prasības iekšzemes kuģošanas kuģiem (“ES-TRIN standarts”) 2017/1, un papildu testa standarts iekšzemes AIS 2017/1.
   2.   Nostāja, kas Savienības vārdā jāieņem Reinas kuģniecības centrālās komisijas (CCNR) plenārsēdē, kurā lems par iekšzemes ūdensceļu kuģu tehniskajām prasībām, ir atbalstīt visus priekšlikumus, ar ko tehniskās prasības saskaņo ar tām, kas iekļautas ES-TRIN standartā 2017/1, tostarp attiecībā uz stāšanos spēkā un pārejas noteikumiem.
   2. pants
   1.   Lēmuma 1. panta 1. punktā noteikto Savienības nostāju, kopīgi rīkojoties Savienības interesēs, pauž dalībvalstis.
   2.   Lēmuma 1. panta 2. punktā noteikto Savienības nostāju, kopīgi rīkojoties Savienības interesēs, pauž tās dalībvalstis, kuras ir CCNR locekles.
   3. pants
   Par nenozīmīgām tehniskām izmaiņām 1. pantā noteiktajās nostājās var vienoties bez jauna Padomes lēmuma.
   4. pants
   Šis lēmums stājas spēkā tā pieņemšanas dienā.

      Luksemburgā, 2017. gada 26. jūnijā

            Padomes vārdā –

            priekšsēdētājs

         J. MIZZI

      (1)  Eiropas Parlamenta un Padomes Direktīva (ES) 2016/1629 (2016. gada 14. septembris), ar ko nosaka tehniskās prasības attiecībā uz iekšzemes ūdensceļu kuģiem, groza Direktīvu 2009/100/EK un atceļ Direktīvu 2006/87/EK (OV L 252, 16.9.2016., 118. lpp.).

      (2)  Eiropas Parlamenta un Padomes Direktīva 2006/87/EK (2006. gada 12. decembris), ar ko nosaka tehniskās prasības attiecībā uz iekšējo ūdensceļu kuģiem un atceļ Padomes Direktīvu 82/714/EEK (OV L 389, 30.12.2006., 1. lpp.).


title: 2013/441/ES: Komisijas Īstenošanas lēmums ( 2013. gada 20. augusts ), ar ko nosaka datumu, kurā vīzu informācijas sistēma (VIS) sāk darbību astotajā reģionā

text:
               21.8.2013

               LV

               Eiropas Savienības Oficiālais Vēstnesis

               L 223/15

         KOMISIJAS ĪSTENOŠANAS LĒMUMS
   (2013. gada 20. augusts),
   ar ko nosaka datumu, kurā vīzu informācijas sistēma (VIS) sāk darbību astotajā reģionā
   (2013/441/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 9. jūlija Regulu (EK) Nr. 767/2008 par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS regula) (1) un jo īpaši tās 48. panta 3. punktu,
   tā kā:

               (1)

               Saskaņā ar Komisijas 2012. gada 24. aprīļa Īstenošanas lēmumu 2012/274/ES, ar ko nosaka otro reģionu grupu Vīzu informācijas sistēmas (VIS) darbības sākšanai (2), astotais reģions, kurā būtu jāsāk datu vākšana un pārsūtīšana uz VIS attiecībā uz visiem pieteikumiem, ietver Argentīnu, Bolīviju, Brazīliju, Čīli, Kolumbiju, Ekvadoru, Paragvaju, Peru, Urugvaju un Venecuēlu.

               (2)

               Dalībvalstis ir paziņojušas Komisijai, ka ir īstenojušas vajadzīgos tehniskos un juridiskos priekšnoteikumus 5. panta 1. punktā minēto datu ievākšanai un pārsūtīšanai uz VIS attiecībā uz visiem pieteikumiem šajā reģionā, tostarp priekšnoteikumus datu ievākšanai un/vai pārsūtīšanai citas dalībvalsts vārdā.

               (3)

               Nosacījumi, kas paredzēti VIS regulas 48. panta 3. punkta pirmajā teikumā, tādējādi ir izpildīti, un tādēļ ir jānosaka datums, kurā VIS sāks darbību astotajā reģionā.

               (4)

               Ņemot vērā nepieciešamību noteikt datumu VIS darbības sākšanai vistuvākajā laikā, šim lēmumam būtu jāstājas spēkā tā publicēšanas dienā Eiropas Savienības Oficiālajā Vēstnesī.

               (5)

               Tā kā VIS regula balstās uz Šengenas acquis, Dānija paziņoja par VIS regulas īstenošanu savās valsts tiesībās saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam. Tādējādi saskaņā ar starptautiskajām tiesībām Dānijai ir saistoša šā lēmuma īstenošana.

               (6)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes 2000. gada 29. maija Lēmumu 2000/365/EK par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (3). Apvienotajai Karalistei šis lēmums tādējādi nav saistošs un nav jāpiemēro.

               (7)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes 2002. gada 28. februāra Lēmumu 2002/192/EK par Īrijas lūgumu piedalīties dažu Šengenas acquis noteikumu īstenošanā (4). Īrijai šis lēmums tādējādi nav saistošs un nav jāpiemēro.

               (8)

               Attiecībā uz Islandi un Norvēģiju – saskaņā ar Nolīgumu, kas noslēgts starp Eiropas Savienības Padomi un Islandes Republiku un Norvēģijas Karalisti par šo valstu asociēšanu Šengenas acquis īstenošanā, piemērošanā un pilnveidošanā (5), šis lēmums ir to Šengenas acquis noteikumu pilnveidošana, kuri attiecas uz jomu, kas minēta 1. panta B. punktā Padomes Lēmumā 1999/437/EK (6) par dažiem pasākumiem minētā nolīguma piemērošanai.

               (9)

               Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (7), šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta B. punktā, to lasot saistībā ar Padomes Lēmuma 2008/146/EK (8) 3. pantu.

               (10)

               Attiecībā uz Lihtenšteinu – saskaņā ar Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (9), šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta B. punktā, to lasot saistībā ar Padomes Lēmuma 2011/350/ES (10) 3. pantu.

               (11)

               Attiecībā uz Kipru šis lēmums ir akts, kas pilnveido Šengenas acquis vai ir kā citādi saistīts ar to, kā noteikts 2003. gada Pievienošanās akta 3. panta 2. punktā.

               (12)

               Attiecībā uz Bulgāriju un Rumāniju šis lēmums ir akts, kas pilnveido Šengenas acquis vai ir kā citādi saistīts ar to, kā noteikts 2005. gada Pievienošanās akta 4. panta 2. punktā.

               (13)

               Attiecībā uz Horvātiju šis lēmums ir akts, kas pilnveido Šengenas acquis vai ir kā citādi saistīts ar to, kā noteikts 2011. gada Pievienošanās akta 4. panta 2. punktā,

         IR PIEŅĒMUSI ŠO LĒMUMU.
   1. pants
   Vīzu informācijas sistēma 2013. gada 5. septembrī sāk darbību astotajā reģionā, kas noteikts Īstenošanas lēmumā 2012/274/ES.
   2. pants
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.
   3. pants
   Šo lēmumu piemēro saskaņā ar Līgumiem.

      Briselē, 2013. gada 20. augustā

            Komisijas vārdā –

            priekšsēdētājs

         José Manuel BARROSO

      (1)  OV L 218, 13.8.2008., 60. lpp.

      (2)  OV L 134, 24.5.2012., 20. lpp.

      (3)  OV L 131, 1.6.2000., 43. lpp.

      (4)  OV L 64, 7.3.2002., 20. lpp.

      (5)  OV L 176, 10.7.1999., 36. lpp.

      (6)  OV L 176, 10.7.1999., 31. lpp.

      (7)  OV L 53, 27.2.2008., 52. lpp.

      (8)  OV L 53, 27.2.2008., 1. lpp.

      (9)  OV L 160, 18.6.2011., 21. lpp.

      (10)  OV L 160, 18.6.2011., 19. lpp.


title: Padomes Lēmums 2005/848/EK ( 2005. gada 29. novembris ), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2005/722/EK

text:
               30.11.2005

               LV

               Eiropas Savienības Oficiālais Vēstnesis

               L 314/46

      PADOMES LĒMUMS 2005/848/EK
   (2005. gada 29. novembris),
   ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2005/722/EK
   EIROPAS SAVIENĪBAS PADOME,
   ņemot vērā Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
   tā kā:

               (1)

               Padome 2005. gada 17. oktobrī pieņēma Lēmumu 2005/722/EK, ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2005/428/KĀDP (2).

               (2)

               Ir nolemts pieņemt to personu, grupu un vienību atjauninātu sarakstu, uz kurām attiecas Regula (EK) Nr. 2580/2001,

         IR PIEŅĒMUSI ŠO LĒMUMU.
   1. pants
   Sarakstu Regulas (EK) Nr. 2580/2001 2. panta 3. punktā aizstāj ar šādu sarakstu:

               1)

               PERSONAS:

                           1)

                              ABOU, Rabah Naami (pazīstams arī kā Naami Hamza, Mihoubi Faycal, Fiellah Ahmed Dafri Rèmi Lahdi), dzimšanas datums un vieta: 1966. gada 1. februāris, Alžīra (Alžīrija) (al-Takfir un al-Hijra loceklis);

                           2)

                              ABOUD, Maisi (pazīstams arī kā Šveices Abderrahmane), dzimšanas datums un vieta: 1964. gada 17. oktobris, Alžīra (Alžīrija) (al-Takfir un al-Hijra loceklis);

                           3)

                              AL-MUGHASSIL, Ahmad Ibrahim (pazīstams arī kā Abu Omran, Al-Mughassil, Ahmed Ibrahim), dzimšanas datums un vieta: 1967. gada 26. jūnijs, Qatif-Bab al Shamal, Saūda Arābijā, Saūda Arābijas pilsonis;

                           4)

                              AL-NASSER, Abdelkarim Hussein Mohamed, dzimšanas vieta: Al Ihsa, Saūda Arābijā, Saūda Arābijas pilsonis;

                           5)

                              AL YACOUB, Ibrahim Salih Mohammed, dzimšanas datums un vieta: 1966. gada 16. oktobris, Tarut, Saūda Arābijā, Saūda Arābijas pilsonis;

                           6)

                              ARIOUA, Azzedine, dzimšanas datums un vieta: 1960. gada 20. novembris, Konstantīna (Alžīrija) (al-Takfir un al-Hijra loceklis);

                           7)

                              ARIOUA, Kamel (pazīstams arī kā Lamine Kamel), dzimšanas datums un vieta: 1969. gada 18. augusts, Konstantīna (Alžīrija) (al-Takfir un al-Hijra loceklis);

                           8)

                              ASLI, Mohamed (pazīstams arī kā Dahmane Mohamed), dzimšanas datums un vieta: 1975. gada 13. maijs, Ain Taya (Alžīrija) (al-Takfir un al-Hijra loceklis);

                           9)

                              ASLI, Rabah, dzimšanas datums un vieta: 1975. gada 13. maijs, Ain Taya (Alžīrija) (al-Takfir un al-Hijra loceklis);

                           10)

                              ATWA, Ali (pazīstams arī kā BOUSLIM, Ammar Mansour, SALIM, Hassan Rostom), libānietis, dzimšanas gads un vieta: 1960. gads, Libāna, Libānas pilsonis;

                           11)

                              DARIB, Noureddine (pazīstams arī kā Carreto, Zitoun Mourad), dzimšanas datums un vieta: 1972. gada 1. februāris, Alžīrija (al-Takfir un al-Hijra loceklis);

                           12)

                              DJABALI, Abderrahmane (pazīstams arī kā Touil), dzimšanas datums un vieta: 1970. gada 1. jūnijs, Alžīrija, (al-Takfir un al-Hijra loceklis);

                           13)

                              EL-HOORIE, Ali Saed Bin Ali (pazīstams arī kā AL-HOURI, Ali Saed Bin Ali, EL-HOURI, Ali Saed Bin Ali), dzimšanas datums un vieta: 1965. gada 10. jūlijs vai 1965. gada 11. jūlijs, El Dibabiya, Saūda Arābijā, Saūda Arābijas pilsonis;

                           14)

                              FAHAS, Sofiane Yacine, dzimšanas datums un vieta: 1971. gada 10. septembris, Alžīra (Alžīrija) (al-Takfir un al-Hijra loceklis);

                           15)

                              IZZ-AL-DIN, Hasan (pazīstams arī kā GARBAYA, AHMED vai SA-ID, vai SALWWAN, Samir), libānietis, dzimšanas gads un vieta: 1963. gads, Libāna, Libānas pilsonis;

                           16)

                              LASSASSI, Saber (pazīstams arī kā Mimiche), dzimšanas datums un vieta: 1970. gada 30. novembris, Konstantīna (Alžīrija) (al-Takfir un al-Hijra loceklis);

                           17)

                              MOHAMMED, Khalid Shaikh (pazīstams arī kā ALI, Salem; BIN KHALID, Fahd Bin Adballah; HENIN, Ashraf Refaat Nabith; WADOOD, Khalid Adbul), dzimšanas datums un vieta: 1965. gada 14. aprīlis vai 1964. gada 1. marts, Pakistāna, pase Nr. 488555;

                           18)

                              MOKTARI, Fateh (pazīstams arī Ferdi Omar), 1974. gada 26. decembris, Huseindeja, (Alžīrija) (al-Takfir un al-Hijra loceklis;

                           19)

                              MUGHNIYAH, Imad Fa'iz (arī MUGHNIYAH, Imad Fayiz), organizācijas HIZBALLAH augsta ranga izlūkošanas virsnieks, dzimšanas datums un vieta: 1962. gada 7. decembris, Tayr Dibba, Libāna, pase Nr. 432298 (Libāna);

                           20)

                              NOUARA, Farid, dzimšanas datums un vieta: 1973. gada 25. novembris, Alžīra (Alžīrija) (al-Takfir un al-Hijra loceklis);

                           21)

                              RESSOUS, Hoari (pazīstams arī kā Hallasa Farid), dzimšanas datums un vieta: 1968. gada 11. septembris, Alžīra (Alžīrija) (al-Takfir un al-Hijra loceklis);

                           22)

                              SEDKAOUI, Noureddine (pazīstams arī kā Nounou), dzimšanas datums un vieta: 1963. gada 23. jūnijs, Alžīra (Alžīrija) (al-Takfir un al-Hijra loceklis);

                           23)

                              SELMANI, Abdelghani (pazīstams arī kā Gano), dzimšanas datums un vieta: 1974. gada 14. jūnijs, Alžīra (Alžīrija) (al-Takfir un al-Hijra loceklis);

                           24)

                              SENOUCI, Sofiane, dzimšanas datums un vieta: 1971. gada 15. aprīlis, Huseindeja, (Alžīrija) (al-Takfir un al-Hijra loceklis);

                           25)

                              SISON, Jose Maria (pazīstams arī kā Armando Liwanag, pazīstams arī kā Joma, atbildīgais par Filipīnu Komunistisko partiju, tostarp NPA), dzimšanas datums un vieta: 1939. gada 8. februāris, Kabugao, Filipīnas;

                           26)

                              TINGUALI, Mohammed (pazīstams arī kā Mouh di Kouba), dzimšanas datums un vieta: 1964. gada 21. aprīlis, Blida (Alžīrija) (al-Takfir un al-Hijra loceklis).

               2)

               GRUPAS UN VIENĪBAS:

                           1)

                              Abu Nidal organizācija (ANO) (pazīstama arī kā Fatah Revolucionārā Padome, Arābu Revolucionārās brigādes, Melnais Septembris un Musulmaņu sociālistu revolucionāra organizācija);

                           2)

                           Alaksas mocekļu brigāde;

                           3)

                              Al-Aqsa e.V.;

                           4)

                              Al-Takfir un Al-Hijra;

                           5)

                              Aum Shinrikyo (pazīstama arī kā Aum Augstākā patiesība, Aleph);

                           6)

                              Babbar Khalsa:

                           7)

                           Filipīnu Komunistiskā partija, tostarp Jaunā tautas armija (NPA), Filipīnas, saistīta ar Sison, Jose Maria C. (pazīstams arī kā Armando Liwanag, pazīstams arī kā Joma, atbildīgais par Filipīnu Komunistisko partiju, tostarp NPA);

                           8)

                              Gama'a al-Islamiyya (Islāma grupa), pazīstama arī kā Al-Gama'a al-Islamiyya, IG);

                           9)

                           Lielā Islāma Austrumu cīnītāju fronte (IBDA-C);

                           10)

                              Hamas, tostarp Hamas-Izz al-Din al-Qassem;

                           11)

                           organizācija “Hizbul Mujahideen” (HM);

                           12)

                              Holy Land Foundation for Relief and Development;

                           13)

                              International Sikh Youth Federation (ISYF);

                           14)

                              Kahane Chai (Kach);

                           15)

                           Kurdistānas strādnieku partija (PKK) (pazīstama arī kā KADEK, KONGRA-GEL);

                           16)

                              Mujahedin-e Khalq organizācija (MEK vai MKO) (bez “Irānas Nacionālās Pretošanās Padomes” (NCRI)), (pazīstama arī kā Irānas Nacionālā atbrīvošanās armija, MEK karojošais spārns, Irānas Tautas Mujahidin (PMOI), Irāņu studentu musulmaņu biedrība;

                           17)

                           Nacionālā atbrīvošanās armija (Ejército de Liberación Nacional);

                           18)

                           Palestīnas Atbrīvošanās fronte (PAF);

                           19)

                           Palestīniešu Islāma Jihad;

                           20)

                           Palestīnas atbrīvošanas Tautas Fronte (PATF);

                           21)

                           Palestīnas atbrīvošanas Tautas Fronte – virsvadība (PATF – virsvadība);

                           22)

                           Kolumbijas revolucionārie armijas spēki (FARC);

                           23)

                           Revolucionārā Tautas atbrīvošanās armija/fronte/partija (DHKP/C), (Devrimci Sol (revolucionāri kreisie), Dev Sol);

                           24)

                           Mirdzošā taka (SL) (Sendero Luminoso);

                           25)

                              Stichting Al Aqsa (arī pazīstama kā Stichting Al Aqsa Nederland, Al Aqsa Nederland);

                           26)

                           Kolumbijas apvienotie pašaizstāvēšanās spēki (Autodefensas Unidas de Colombia – AUC).

         2. pants
   Ar šo tiek atcelts Lēmums 2005/722/EK.
   3. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā publicēšanas dienā.

      Briselē, 2005. gada 29. novembrī

            Padomes vārdā —

            priekšsēdētājs

         A. JOHNSON

      (1)  OV L 344, 28.12.2001., 70. lpp. Regulā jaunākie grozījumi izdarīti ar Komisijas Regulu (EK) Nr. 1207/2005 (OV L 197, 28.7.2005., 16. lpp.).

      (2)  OV L 272, 18.10.2005., 15. lpp. un kļūdu labojums (OV L 276, 21.10.2005., 70. lpp.).


title: 2010/107/CFSP: Padomes Lēmums 2010/107/KĀDP ( 2010. gada 22. februāris ), ar ko pagarina pilnvaras Eiropas Savienības īpašajam pārstāvim Tuvo Austrumu miera procesā

text:
               23.2.2010

               LV

               Eiropas Savienības Oficiālais Vēstnesis

               L 46/8

         PADOMES LĒMUMS 2010/107/KĀDP
   (2010. gada 22. februāris),
   ar ko pagarina pilnvaras Eiropas Savienības īpašajam pārstāvim Tuvo Austrumu miera procesā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ar ko nākusi klajā Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2003. gada 21. jūlijā pieņēma Vienoto rīcību 2003/537/KĀDP (1), ar ko Marc OTTE kungu iecēla par Eiropas Savienības īpašo pārstāvi (ESĪP) Tuvo Austrumu miera procesā.

               (2)

               Padome 2009. gada 16. februārī pieņēma Vienoto rīcību 2009/136/KĀDP (2), izdarot grozījumus ESĪP pilnvarās un pagarinot tās līdz 2010. gada 28. februārim.

               (3)

               ESĪP pilnvaras būtu jāpagarina līdz 2010. gada 31. augustam. Tomēr ESĪP pilnvaras var beigties ātrāk, ja Padome pieņemtu tādu lēmumu pēc Savienības Augstās pārstāves ārlietās un drošības politikas jautājumos (AP) ieteikuma, kad būtu stājies spēkā lēmums, ar ko izveido Eiropas Ārējās darbības dienestu.

               (4)

               ESĪP īstenos savas pilnvaras situācijā, kas var pasliktināties un varētu kaitēt Līguma 21. pantā izklāstītajiem kopējās ārpolitikas un drošības politikas mērķiem,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Eiropas Savienības īpašā pārstāvja (ESĪP) Tuvo Austrumu miera procesā Marc OTTE kunga pilnvaras tiek pagarinātas līdz 2010. gada 31. augustam. ESĪP pilnvaras var beigties ātrāk, ja Padome pieņemtu tādu lēmumu pēc AP ieteikuma, kad būtu stājies spēkā lēmums, ar ko izveido Eiropas Ārējās darbības dienestu.
   2. pants
   Politikas mērķi
   1.   ESĪP pilnvaru pamatā ir Eiropas Savienības (ES) politikas mērķi attiecībā uz Tuvo Austrumu miera procesu.
   2.   Šie mērķi ietver:

               a)

               risinājumu, kas paredz divu valstu – Izraēlas un demokrātiskas, dzīvotspējīgas, miermīlīgas un suverēnas palestīniešu valsts – pastāvēšanu, kuras pastāv viena otrai līdzās ar atzītām un drošām robežām, uztur normālas attiecības ar kaimiņvalstīm saskaņā ar Apvienoto Nāciju Organizācijas Drošības padomes Rezolūcijām 242 (1967), 338 (1973), 1397 (2002) un 1402 (2002) un Madrides konferences principiem;

               b)

               Izraēlas un Sīrijas, kā arī Izraēlas un Libānas attiecību atrisinājumu;

               c)

               sarežģītā Jeruzalemes jautājuma taisnīgu atrisinājumu un taisnīgu, dzīvotspējīgu un visu pušu atbalstītu risinājumu palestīniešu bēgļu problēmai;

               d)

               turpmākus pasākumus pēc Anapoles procesa, lai panāktu nolīgumu par galīgo statusu un izveidotu Palestīnas valsti, tostarp nostiprinot Kvarteta kā ceļveža sarga nozīmi, lai tas pārraudzītu, kā abas puses pilda pienākumus, kas tām paredzēti gan ceļvedī, gan saskaņā ar starptautiskajiem centieniem panākt vispārēju arābu valstu un Izraēlas mieru;

               e)

               stabila un efektīva, palestīniešu pārziņā esoša policijas mehānisma izveidi saskaņā ar labākajiem starptautiskajiem standartiem sadarbībā ar Savienības iestāžu izveides programmām, kā arī ar citiem starptautiskiem centieniem plašākā drošības jomas sakarā, ietverot arī krimināltiesību sistēmas reformu;

               f)

               šķērsošanas punktu Gazā, arī Rafas šķērsošanas punkta, atkalatvēršanu, tostarp – lai apmierinātu neatliekamas iedzīvotāju humānās vajadzības, un trešās personas klātbūtnes nodrošināšanu, ja abas puses tam piekrīt, sadarbībā ar Savienības iestāžu izveides centieniem.

         3.   Šo mērķu pamatā ir Savienības apņēmība:

               a)

               starptautiskajā sabiedrībā, jo īpaši Tuvo Austrumu Kvartetā, sadarboties ar pusēm un partneriem, lai izmantotu jebkuru iespēju visām reģiona tautām nodrošināt mieru un cilvēku cienīgu nākotni;

               b)

               turpināt atbalstīt palestīniešu politiskās un administratīvās reformas, vēlēšanu procesu un drošības sistēmas reformas;

               c)

               visiem spēkiem atbalstīt miera stiprināšanu, kā arī palestīniešu ekonomikas atveseļošanu, kura būtu neatņemama reģiona attīstības sastāvdaļa.

         4.   ESĪP atbalsta AP darbu reģionā, tostarp Tuvo Austrumu Kvartetā.
   3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               nodrošināt aktīvu un efektīvu Savienības ieguldījumu darbībās un ierosmēs, ar kurām panākt Izraēlas un Palestīnas, kā arī Izraēlas un Sīrijas un Izraēlas un Libānas konflikta galīgu atrisinājumu;

               b)

               veicināt un uzturēt ciešus kontaktus ar visām Tuvo Austrumu miera procesa pusēm, citām reģiona valstīm, Tuvo Austrumu Kvarteta dalībniekiem un citām attiecīgām valstīm, kā arī ar ANO un citām attiecīgām starptautiskajām organizācijām, lai sadarbībā ar tām stiprinātu miera procesu;

               c)

               nodrošināt nepārtrauktu Savienības klātbūtni uz vietas un attiecīgos starptautiskos forumos, kā arī dot ieguldījumu krīžu pārvarēšanā un novēršanā;

               d)

               novērot un atbalstīt pušu miera sarunas un vajadzības gadījumā piedāvāt Savienības padomus un starpniecību;

               e)

               dot ieguldījumu, ja to lūdz, pušu panākto starptautisko nolīgumu īstenošanā un iesaistīties diplomātiskos pasākumos, ja šos nolīgumus neievēro;

               f)

               pievērst īpašu uzmanību faktoriem, kas ietekmē Tuvo Austrumu miera procesa reģionālos mērogus;

               g)

               konstruktīvi sadarboties ar līgumslēdzējām pusēm miera procesā, lai veicinātu demokrātijas pamatnormu, tostarp cilvēktiesību un tiesiskuma, ievērošanu;

               h)

               sekmēt ES politikas cilvēktiesību jomā un ES pamatnostādņu cilvēktiesību jomā īstenošanu, konkrēti, attiecībā uz bērniem un sievietēm konfliktu skartās zonās, īpaši pārraugot norises šajā jomā un reaģējot uz tām;

               i)

               ziņot par Savienības iespējām iesaistīties miera procesā un par to, kā labāk īstenot Savienības ierosmes un centienus, kas saistīti ar miera procesa turpmāko virzību, piemēram, Savienības ieguldījumu palestīniešu reformās, arī aptverot politiskos attiecīgo Savienības attīstības projektu aspektus;

               j)

               pārraudzīt, kādas darbības puses veic, īstenojot ceļvedi un risinot jautājumus, kas varētu nelabvēlīgi ietekmēt sarunas par pastāvīgo statusu, dodot iespēju Tuvo Austrumu Kvartetam labāk novērtēt, kā puses ievēro saistības;

               k)

               kopā ar Eiropas Komisiju un ASV drošības koordinatoru iesaistīties plašākā sadarbībā drošības sektora reformā un veicināt sadarbību ar attiecīgajiem dalībniekiem par drošības jautājumiem;

               l)

               palīdzēt reģiona sabiedriskās domas veidotājiem labāk izprast Savienības nozīmi.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar pilnvarām, neskarot AP pilnvaras, dod ESĪP stratēģiskas norādes un politisku virzību.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. marta līdz 2010. gada 31. augustam ir EUR 730 000.
   2.   Izdevumus, ko finansē no 1. punktā paredzētās summas, var veikt no 2010. gada 1. marta. Izdevumus pārvalda saskaņā ar procedūrām un noteikumiem, kurus piemēro Savienības vispārējam budžetam.
   3.   Izdevumu pārvaldību veic, pamatojoties uz līgumu starp ESĪP un Komisiju. ESĪP sniedz Komisijai pārskatu par visiem izdevumiem.
   6. pants
   Komandas izveide un sastāvs
   1.   ESĪP saskaņā ar savām pilnvarām un atbilstīgajiem pieejamajiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis un Savienības iestādes var ierosināt personāla norīkošanu darbā pie ESĪP. Atalgojumu personālam, ko kāda dalībvalsts vai Savienības iestāde norīko darbā pie ESĪP, maksā attiecīgā dalībvalsts vai Savienības iestāde. Darbā pie ESĪP var nosūtīt arī ekspertus, ko dalībvalstis ir norīkojušas darbā uz Padomes Ģenerālsekretariātu. Starptautiskajiem personāla līgumdarbiniekiem ir kādas dalībvalsts valstspiederība.
   3.   Norīkotais personāls turpina būt nosūtītājas valsts vai Savienības nosūtītājas iestādes administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP un viņa personāla locekļu misijas veikšanai un sekmīgai norisei, attiecīgi vienojas ar uzņēmēju pusi/uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   Klasificētas ES informācijas drošība
   ESĪP un viņa komandas locekļi ievēro drošības principus un minimālos standartus, kas ir noteikti Padomes Lēmumā 2001/264/EK (2001. gada 19. marts), ar ko pieņem Padomes drošības reglamentu (3), jo īpaši – rīkojoties ar klasificētu ES informāciju.
   9. pants
   Piekļuve informācijai un materiāli tehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, ka ESĪP var piekļūt jebkurai atbilstīgai informācijai.
   2.   Savienības delegācija un/vai dalībvalstis attiecīgā gadījumā nodrošina materiāli tehnisko atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, īpaši:

               a)

               izstrādājot konkrētai misijai drošības plānu, kura pamatā ir Padomes Ģenerālsekretariāta norādes, ietverot tai pielāgotus fiziskus, organizatoriskus un procesuālus drošības pasākumus, reglamentējot personāla drošu pārvietošanos uz misijas teritoriju un drošu pārvietošanos tajā, kā arī drošības pārkāpumu novēršanu un plānus ārkārtas situācijām un misijas evakuācijai;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska klasifikācija, ko misijas teritorijai piešķīris Padomes Ģenerālsekretariāts;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar vidusposma ziņojumiem un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Ziņošana
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus arī Ārlietu padomei.
   12. pants
   Koordinācija
   1.   ESĪP veicina vispārēju Savienības politisko koordināciju. Viņš palīdz nodrošināt, lai visi Savienības instrumenti misijas norises vietā būtu saskaņoti Savienības politisko mērķu sasniegšanas nolūkā. ESĪP darbības koordinē ar Komisijas darbībām, kā arī attiecīgā gadījumā ar darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegācijas vadītāju un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP sniedz vietējas politiskas norādes Eiropas Savienības policijas misijas palestīniešu teritorijās (EUPOL COPPS) un Eiropas Savienības Robežu palīdzības misijas Rafas šķērsošanas punktā (ES RPM Rafa) vadītājiem. ESĪP un civilās operācijas komandieris vajadzības gadījumā savstarpēji apspriežas. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP pilnvaru termiņa beigās iesniedz pilnvaru īstenošanas pārskata ziņojumu AP, Padomei un Komisijai.
   14. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2010. gada 1. marta.
   15. pants
   Publikācija
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 22. februārī

            Padomes vārdā –

            priekšsēdētāja

         C. ASHTON

      (1)  OV L 184, 23.7.2003., 45. lpp.

      (2)  OV L 46, 17.2.2009., 65. lpp.

      (3)  OV L 101, 11.4.2001., 1. lpp.